วันนี้ (21 เม.ย.2566) เกิดเหตุหญิงวัย 28 ปี ตั้งครรภ์ 8 เดือน ก่อเหตุวิ่งราวทรัพย์ร้านทองริมถนนศรีสมุทร ต.ปากน้ำ อ.เมืองสมุทรปราการ โดยมีนายสมพงษ์ เพตราไชอนันต์ อายุ 73 ปี เจ้าของร้าน ซึ่งเป็นอดีตนักวิ่งและชาวบ้านที่เห็นเหตุการณ์วิ่งไล่ตามและช่วยกันจับตัวไว้ได้ทัน ก่อนจะแจ้งตำรวจมารับไปดำเนินคดี นายสมพงษ์ กล่าวว่า ผู้ก่อเหตุเคยเข้ามาในร้านโดยทำทีนัดหมายจะซื้อสร้อยทองมาแล้วครั้งหนึ่งเมื่อ 2 วันก่อน และวันนี้ได้กลับเข้ามาในร้านอีกครั้งและทำทีขอดูสร้อยทองและฉวยโอกาสที่เผลอหยิบเอาทองน้ำหนักรวม 8 บาท แล้ววิ่งหนีออกจากร้าน ส่วนผู้ก่อเหตุสารภาพว่า ตัดสินใจก่อเหตุเพราะเห็นว่าเจ้าของร้านเป็นชายสูงอายุอยู่ภายในร้านทองตามลำพังน่าจะก่อเหตุและหลบหนีได้ง่าย ส่วนสาเหตุการลงมือเป็นเพราะต้องการเงินไปใช้หนี้ที่ยืมเพื่อนมาเพื่อลงทุนจำนวน 170,000 บาท แต่ได้นำเงินไปเล่นการพนันออนไลน์จนหมด ซึ่งระหว่างนี้ถูกเพื่อนทวงถามบ่อยครั้งจนเกิดความเครียด และต้องการเงินไปใช้จ่ายเพราะอยู่ระหว่างตกงาน และตั้งครรภ์อยู่ 8 เดือน
หญิงวัย 28 ปี ผู้ก่อเหตุ ผู้ก่อเหตุ
นายสมพงษ์ เพตราไชอนันต์ เจ้าของร้าน นายสมพงษ์ เจ้าของร้าน